Diari Oficial de la Generalitat Valenciana


Sumari del DOGV 4250, del 16-05-2002 (2002/4799)

Notificació a la senyora Mª Carmen del Castillo Pons. Expedient número 1.322/1998.
----------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4799


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Mª Carmen del Castillo Pons. Expedient número 1.322/1998. [2002/M4799]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Mª Carmen del Castillo Pons, carrer de Maderas, 52-7ª, 46054 València, la resolució del recurs d'alçada amb el número d'expedient 1.322/1998.
  
Resolució
  
Examinada la sol·licitud formulada per la senyora Mª Carmen del Castillo Pons, en l'expedient de petició d'ajudes econòmiques número 46/1T/1322/1998/250.
  
Antecedents de fet
  
La senyora Mª Carmen del Castillo Pons va presentar un escrit davant d'aquesta Conselleria d'Obres Públiques, Urbanisme i Transports en què sol·licita el pagament dels interessos legals des del moment de la concessió de la subvenció fins al pagament d'aquesta.
  
Fonaments de dret
  
1. Aquesta Direcció General d'Arquitectura i Habitatge és competent per a la resolució de la present sol·licitud, per delegació de firma del conseller d'Obres Públiques Urbanisme i Transports, d'acord amb l'article 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com pel que estableix el Decret 210/2001, de 18 de desembre, del Govern Valencià.
  
2. El que disposen els articles 53, 54 i 55 de la LRJAP i PAC, quant a l'admissió i tramitació de la sol·licitud.
  
3. Pel que fa al pagament dels interessos legals pel retard en el pagament de les subvencions, l'article 10 de la Llei 3/1996, de 30 de desembre, de la Generalitat Valenciana, que modifica l'article 43 de la Llei d'Hisenda Pública, els exclou expressament ja que les subvencions són transferències de capital i el citat article, en l'apartat 1, 2n paràgraf, estableix: «El que s'ha disposat anteriorment (referit als interessos de demora quan es produeix un retard en el pagament de les obligacions econòmiques de la Generalitat Valenciana) no resultarà aplicable a les despeses de transferències, siga quina siga la naturalesa d'aquestes». Pel que és procedent desestimar la sol·licitud.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Desestimar la sol·licitud formulada per la senyora Mª Carmen del Castillo Pons.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, o el recurs potestatiu de reposició en el termini d'un mes comptador així mateix des de l'endemà de la notificació, d'acord amb l'article 116 de la Llei 30/1992, de 26 de novembre, de RJAP i PAC i dels articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.